Diari Oficial de la Generalitat Valenciana


Sumari del DOGV 8885, del 18-08-2020 (2020/6686)

RESOLUCIÓ de 14 d'agost de 2020, de la Presidència de la Generalitat, per la qual es prorroguen tres beques per a la realització de pràctiques professionals en matèria d'acció exterior en les dependències de la Secretaria Autonòmica per a la Unió Europea i Relacions Externes.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8885

Data del DOGV
:   18-08-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6686


Data del document
:   14-08-2020

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 d'agost de 2020, de la Presidència de la Generalitat, per la qual es prorroguen tres beques per a la realització de pràctiques professionals en matèria d'acció exterior en les dependències de la Secretaria Autonòmica per a la Unió Europea i Relacions Externes. [2020/6686]  
Per Resolució de 25 de febrer de 2019 (DOGV 8511, 22.03.2019), de la Presidència de la Generalitat, es van convocar tres beques per a la realització de pràctiques professionals en matèria d'acció exterior, en les dependències de la Secretaria Autonòmica per a la Unió Europea i Relacions Externes, beques que van ser adjudicades mitjançant la Resolució de 12 d'agost de 2019 (DOGV 8619, 23.08.2019), de la Presidència de la Generalitat, a Beatriz Santaemilia del Hoyo, Irene Campanario Ruiz i José Luis Mira Mira, per un període de duració de 12 mesos.  
  
El període de duració de les beques adjudicades va començar l'1 de setembre de 2019, i finalitzarà el 31 d'agost de 2020.   
El punt cinqué de la Resolució de 12 d'agost de 2019 estableix que el període de duració de les beques podrà prorrogar-se, sense necessitat d'una nova convocatòria, per un període màxim de dotze mesos addicionals, sempre que hi haja disponibilitat pressupostària i el desenvolupament de l'activitat que s'estiga efectuant així ho requerisca o aconselle.  
  
Dependent de la Secretaria Autonòmica de la Unió Europea i Relacions Externes, a la Direcció General de Relacions amb la Unió Europea i l'Estat, en virtut del que s'estableix en el Decret 151/2015, de 18 de setembre, del Consell, pel qual s'aprova el Reglament orgànic i funcional de la Presidència de la Generalitat, li correspon exercir, entre d'altres, les funcions en matèria d'acció exterior, i tenint en compte l'activitat duta a terme per les persones beneficiàries de les mencionades beques en el seu exercici, és convenient la pròrroga per a la realització de pràctiques professionals en matèria d'acció exterior.  
  
La consignació pressupostària existent en la línia W03853219 del programa 112.40, del capítol IV dels pressupostos de la Generalitat per a 2020 possibilita la pròrroga de les beques.  
Així, de conformitat amb el procediment establit en la Resolució de 12 d'agost de 2019, de la Presidència de la Generalitat, i amb base en el que es disposa en la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència, resolc:  
  
Primer  
Prorrogar el període de duració de les beques de pràctiques professionals en matèria d'acció exterior en les dependències de la Secretaria Autonòmica per a la Unió Europea i Relacions Externes, a les persones beneficiàries que les exerceixen en l'actualitat: Beatriz Santaemilia del Hoyo, Irene Campanario Ruiz i José Luis Mira Mira.  
  
Segon  
En cas de produir-se alguna renúncia, es procedirà a cobrir la vacant, i se servirà per a això de la borsa de reserva constituïda en el punt tercer de la Resolució de 12 d'agost de 2019 (DOGV 8619, 23.08.2019), de la Presidència de la Generalitat, per la qual s'adjudiquen tres beques per a la realització de pràctiques professionals en matèria d'acció exterior, en les dependències de la Secretaria Autonòmica per a la Unió Europea i Relacions Externes.  
  
Tercer  
El període de pròrroga serà d'un any, comprés entre l'1 de setembre de 2020 i el 31 d'agost de 2021, tots dos inclusivament.  
  
Quart  
Autoritzar i disposar la despesa a favor de les persones beneficiàries de les beques, per un import total de 40.158,36 euros, a càrrec de l'aplicació pressupostària 91.93.08.373.08.1, línia S4026000 i amb la següent distribució per anualitats:  
  
Any 2020 13.386,12 -  
Any 2021 26.772,24 -  
  
Contra aquesta resolució, que posa fi a la via administrativa, es podrà interposar un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, de conformitat amb el que es preveu en els articles 116 i 117 de la Llei 30/1992, de 26 de novembre, del règim jurídic de les administracions públiques i del procediment administratiu comú, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 14 d'agost de 2020.- El president de la Generalitat, p. d. (R 19.07.2019; DOGV 8596, 22.07.2019), la directora general de Relacions amb la Unió Europea i l'Estat: Daría Terradez Salom.